Vážený obchodný partner,

# z dôvodu zrýchlenia a skvalitňovania poskytovaných služieb spoločnosť OKTE, a.s. s účinnosťou od 1.júla 2013 plánuje zaviesť vyhotovovanie faktúr v elektronickej forme v prípadoch vyplývajúcich zo Zmluvy o prístupe a podmienkach účasti na organizovanom krátkodobom cezhraničnom trhu s elektrinou na rok 2013, v súlade s ustanoveniami článkov 217 a 232 Smernice Rady 2010/45/EÚ, ktorou sa mení a dopĺňa smernica 2006/112/ES o spoločnom systéme dane z pridanej hodnoty (ďalej „Smernice“) a podľa ustanovenia § 71 Zákona 222/2004 Z.z. o dani z pridanej hodnoty v znení neskorších predpisov (ďalej ZDPH).

**Výhody elektronického vyhotovovania faktúr:**

* doručenie faktúry v deň vyhotovenia,
* „predĺženie“ lehoty splatnosti faktúry,
* zníženie nákladov na archivačné priestory,
* zjednodušenie spôsobu platby a kontroly úhrad,
* zvýšenie bezpečnosti odovzdávaných dokumentov, prostredníctvom zaručeného elektronického podpisu.

**Podmienky na strane prijímateľa faktúr v prípade faktúr vyhotovovaných v elektronickej forme:**

* písomný súhlas príjemcu tovaru alebo služby,
* zadanie e-mailovej adresy, na ktorú má byť elektronická faktúra posielaná,
* aplikácia Adobe Reader, faktúry plánujeme zasielať v PDF formáte,
* technické predpoklady a zabezpečenie odberateľa pre používanie elektronických faktúr v súlade s platnými právnymi predpismi.

Spoločnosť OKTE, a.s. pripravuje tiež možnosť vystavovania faktúr pri vysporiadaní krátkodobého cezhraničného trhu s elektrinou formou tzv. **SELF-BILLING-u** s účinnosťou od **1.júla 2013**. Odberateľ vyhotoví faktúru v mene a na účet dodávateľa tovaru alebo služby po vzájomnej písomnej dohode. Faktúra bude zasielaná **elektronickou formou**.

**Výhody vystavovania faktúr formou tzv. Self-billingu zasielaného elektronickou formou:**

* šetrenie Vášho času a zníženie nákladov súvisiacich s administratívou,
* zrýchlenie toku dokumentov,
* zníženie nákladov na archivačné priestory,
* obmedzenie chybovosti pri ručnom zadávaní dát,
* zvýšenie bezpečnosti odovzdávaných dokumentov.

**Dotazník:**

Súhlasím s elektronickým prijímaním faktúr .

Nesúhlasím s elektronickým prijímaním faktúr z dôvodu:......................

Súhlasím s vyhotovovaním faktúr formou tzv. self-billing.

Nesúhlasím s vyhotovovaním faktúr formou tzv. self-billing z dôvodu:......................

Ďakujeme Vám za spoluprácu pri rozvoji a uplatňovaní novej technológie fakturácie. Získané skúsenosti využijeme pre prípravu elektronickej fakturácie a selfbillingu pri **zúčtovaní odchýlok**, ktorú máme spoločne za cieľ uplatniť od **1. októbra 2013**.

Dovoľujeme si Vás požiadať o vyplnenie dotazníka do **13. mája 2013** na e-mailovú adresu: konfirmacie@okte.sk

V prípade súhlasu je potrebné uviesť kontaktnú osobu a e-mailovú adresu, na ktorú sa budú doklady zasielať.